ამერიკული გეჯიკაფა

ამერიკული გეჯიკაფა ( ფილმი ჩინებული რე ხოლო მუჭოთ ამერიკული აფერა ვარდა აფერა ამერიკულო) — 2013 წანაშ კრიმინალური კომედიური დრამა, ნამუშ რეჟისორი რე დევიდ ოუენ რასელი. გინოღალირი რე ერიკ უორენ სინგერიშ დო რასელიშ ჭარილი სცენარიშ მეჯინათ. ოკათუნა კრისტიან ბეილი, ბრედლი კუპერი, ემი ადამსი, ჯერემი რენერი, ჯენიფერ ლოურენსი, რობერტ დე ნირო დო შხვეფი. ფილმიშ პრემიერაქ იჸუ 2013 წანაშ 12 ქირსეთუთას. ფილმიშ გიშულაშა კრიტიკოსეფქ თინა დონათეს მუჭოთ ოსკარიშ 86-ა დოჯილდაფაშ ართ-ართი თარი პრეტენდენტი. ფილმიქ მიღჷ ოსკარიშ 10 ნომინაცია, ნამუეფიშ შქას რდჷ: საუჯგუშო სურათი, საუჯგუშო რეჟისორი დო საუჯგუშო ორიგინალური სცენარი, მორო ნამთინ კატეგორიას ვაგამორძგვინჷ. ფილმიქ სუმი ორქოშ გლობუსი დო ჟირი BAFTA-შ ჯილდო დეინალჷ. ფინანსური თოლწონუათ წჷმოძინელქ იჸუ. ფილმის ამბე მეურს 1978 წანას. მომთხობელუანა ქვირთოსანიშ გეშა დო თიშ ალმახანდეშე, ნამუეფით მიკოხვილირეფი რენა იმუშუან ფედერალურ ონაკვერალი ბიუროწკჷმა, თიშენ ნამჷდა მეხვარან შხვა ქვირთოსანეფიშ, აბრაგეფიშ დო პოლიტიკოსეფიშ ჭოფუას.

 რესურსეფი ინტერნეტის 



 ამერიკული გეჯიკაფა  


კატეგორია:2013 წანაშ ფილმეფი
კატეგორია:ინგლისურნინამი ფილმეფი
კატეგორია:ამერიკული ფილმეფი
კატეგორია:დევიდ ოუენ რასელიშ ფილმეფი